CELEX: 32005D0067
Language: hu
Date: 2005-01-28 00:00:00
Title: 2005/67/EK: A Bizottság határozata (2005. január 28.) a vírusos vérfertőzés (VHS), illetve a fertőző vérképzőszervi elhalás (IHN) halbetegségek tekintetében a „mentes övezet” vagy „nem mentes övezetben lévő mentes halgazdaság” minősítés megszerzésére irányuló programok jóváhagyásáról szóló 2003/634/EK határozat I. és II. mellékletének módosításáról (az értesítés a B(2005) 148. számú dokumentummal történt)EGT vonatkozású szöveg

29.1.2005   
            
            
               HU
            
            
               Az Európai Unió Hivatalos Lapja
            
            
               L 27/55
            
         
      A BIZOTTSÁG HATÁROZATA
   
   (2005. január 28.)
   a vírusos vérfertőzés (VHS), illetve a fertőző vérképzőszervi elhalás (IHN) halbetegségek tekintetében a „mentes övezet” vagy „nem mentes övezetben lévő mentes halgazdaság” minősítés megszerzésére irányuló programok jóváhagyásáról szóló 2003/634/EK határozat I. és II. mellékletének módosításáról
   (az értesítés a B(2005) 148. számú dokumentummal történt)
   (EGT vonatkozású szöveg)
   (2005/67/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelvre (1) és különösen annak 10. cikke (2) bekezdésére,
   mivel:
   
               (1)
            
            
               A 2003/634/EK bizottsági határozat (2) a különböző tagállamok által benyújtott programokat hagyja jóvá és sorolja fel. A programoknak az a célja, hogy lehetővé tegyék a tagállamok számára a továbbiakban olyan eljárások kezdeményezését, amelyek során egy-egy övezet, vagy nem mentes övezetben lévő halgazdaság elnyerheti a „mentes övezet” vagy „nem mentes övezetben lévő mentes halgazdaság” minősítést a vírusos vérfertőzés (VHS), illetve a fertőző vérképzőszervi elhalás (IHN) halbetegségek tekintetében.
            
         
               (2)
            
            
               Ciprus a 2004. április 20-i keltezésű levelében pályázatot nyújtott be a Ciprus egész területén alkalmazandó program jóváhagyására. A benyújtott pályázat megfelel a 91/67/EGK irányelv 10. cikkének, így a program elfogadásra kerül.
            
         
               (3)
            
            
               Az olaszországi Val Brembana övezetre és Azienda Troticoltura S. Cristina halgazdaságra vonatkozó programok véglegesítésre kerültek. Következésképpen ezeknek a nevét törölni kell a 2003/634/EK határozat I. és II. mellékletéből.
            
         
               (4)
            
            
               Ezért az 2003/634/EK határozatot ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2003/634/EK határozat a következőképpen módosul:
   
               1.
            
            
               Az I. melléklet helyébe e rendelet I. melléklete lép.
            
         
               2.
            
            
               A II. melléklet helyébe e rendelet II. melléklete lép.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2005. január 28-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 46., 1991.2.19., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 220., 2003.9.3., 8. o. A legutóbb a 2004/328/EK határozattal (HL L 104., 2004.4.8., 129. o.) módosított határozat.
   
      I. MELLÉKLET
      
         
            „I. MELLÉKLET
            A VHS ÉS IHN HALBETEGSÉGEK KÖZÜL EGY VAGY TÖBB TEKINTETÉBEN A »MENTES ÖVEZET« MINŐSÍTÉS MEGSZERZÉSÉRE BENYÚJTOTT PROGRAMOK
            1.   DÁNIA
            DÁNIA ÁLTAL 1995. MÁJUS 22-ÉN BENYÚJTOTT PROGRAMOK A KÖVETKEZŐKRE VONATKOZÓAN:
            
                        —
                     
                     
                        a FISKEBÆK Å vízgyűjtő területe,
                     
                  
                        —
                     
                     
                        JUTLAND VALAMENNYI RÉSZE a Storåen, Karup å, Gudenåen és Grejs å vízgyűjtő területeitől délre és nyugatra,
                     
                  
                        —
                     
                     
                        a DÁN-SZIGETEK összterülete.
                     
                  2.   NÉMETORSZÁG
            NÉMETORSZÁG ÁLTAL 1999. FEBRUÁR 25-ÉN BENYÚJTOTT PROGRAM A KÖVETKEZŐKRE VONATKOZÓAN:
            
                        —
                     
                     
                        egy övezet az »OBERN NAGOLD« vízgyűjtő területen.
                     
                  3.   OLASZORSZÁG
            
                        3.1
                     
                     
                        OLASZORSZÁG ÁLTAL 2001. OKTÓBER 6-ÁN, BOLZANO AUTONÓM TARTOMÁNYBAN BENYÚJTOTT PROGRAM, AMELY EGY 2003. MÁRCIUS 27-I LEVÉL ÚTJÁN MÓDOSÍTÁSRA KERÜLT, A KÖVETKEZŐKRE VONATKOZÓAN:
                        
                                     
                                 
                                 
                                    
                                       Bolzano autonóm tartomány
                                    
                                    
                                                —
                                             
                                             
                                                Az övezet magában foglalja Bolzano tartomány valamennyi vízgyűjtő területét.
                                                Az övezet magában foglalja a VAL DELL’ADIGE ÖVEZET felső részét – vagyis az Adige folyó vízgyűjtő területét annak Bolzano tartománybeli forrásától a Trento tartománnyal közös határig.
                                                (N.B. A VAL DELL’ADIGE övezet fennmaradó, alsó része a Trento autonóm tartomány részére jóváhagyott program érvényessége alá tartozik. Ennek az övezetnek a felső és alsó részét egy járványügyi egységnek kell tekinteni.)
                                             
                                          
                              
                  
                        3.2
                     
                     
                        OLASZORSZÁG ÁLTAL 1996. DECEMBER 23-ÁN ÉS 1997. JÚLIUS 14-ÉN, TRENTO AUTONÓM TARTOMÁNYBAN BENYÚJTOTT PROGRAM, A KÖVETKEZŐKRE VONATKOZÓAN:
                        
                                     
                                 
                                 
                                    
                                       Val di sole és di non övezet
                                    
                                    
                                                —
                                             
                                             
                                                a Noce patak forrásától a S. Giustina gátig terjedő vízgyűjtő terület
                                             
                                          
                              
                                     
                                 
                                 
                                    
                                       Val dell’Adige övezet – alsó rész
                                    
                                    
                                                —
                                             
                                             
                                                Az Adige folyó vízgyűjtő területei és forrásai Trento autonóm tartomány területén, a Bolzano tartománnyal közös határtól az Ala gátig (vízerőmű)
                                                (N.B. A ZONA VAL DELL’ADIGE felső része a Bolzano autonóm tartomány részére jóváhagyott program érvényessége alá tartozik. Ennek az övezetnek a felső és alsó részét egy járványügyi egységnek kell tekinteni.)
                                             
                                          
                              
                                     
                                 
                                 
                                    
                                       Torrente Arnò övezet
                                    
                                    
                                                —
                                             
                                             
                                                Az Arnò-zuhatag forrásától az alsó szakaszon lévő gátakig terjedő vízgyűjtő terület, amely az Arnò-zuhatagnak a Sarca folyóba való belefolyása előtt található
                                             
                                          
                              
                                     
                                 
                                 
                                    
                                       Val banale övezet
                                    
                                    
                                                —
                                             
                                             
                                                Azbies vízgyűjtő medencétől a vízerőműig terjedő vízgyűjtő terület
                                             
                                          
                              
                                     
                                 
                                 
                                    
                                       Varone övezet
                                    
                                    
                                                —
                                             
                                             
                                                A Magnone patak forrásától a vízesésig terjedő vízgyűjtő terület
                                             
                                          
                              
                                     
                                 
                                 
                                    
                                       Alto e basso Chiese övezet
                                    
                                    
                                                —
                                             
                                             
                                                A Chiese folyó forrásától a condinói gátig terjedő vízgyűjtő terület, kivéve az Adanà- és a Palvico-zuhatag medencéjét
                                             
                                          
                              
                                     
                                 
                                 
                                    
                                       Torrente Palvico övezet
                                    
                                    
                                                —
                                             
                                             
                                                A Palvico-zuhatag medencéje vízgyűjtő területe egy betonból és kőből készült gátig
                                             
                                          
                              
                  
                        3.3
                     
                     
                        OLASZORSZÁG ÁLTAL 2001. FEBRUÁR 21-ÉN, A VENETÓI TÉRSÉGBEN BENYÚJTOTT PROGRAM, A KÖVETKEZŐKRE VONATKOZÓAN:
                        
                                     
                                 
                                 
                                    
                                       Torrente Astico övezet
                                    
                                    
                                                —
                                             
                                             
                                                Az Astico folyó vízgyűjtő területe az Astico forrásaitól (Trento autonóm tartományban és Vicenza tartományban, a vicenzai térségben) a vicenzai tartománybeli Pedescala hídhoz közeli gátig.
                                                Az Astico folyó folyásirányban lejjebb eső része, a Pedescala hídhoz közeli gát és a Pria Maglio gát között, pufferzónának számít.
                                             
                                          
                              
                  
                        3.4
                     
                     
                        OLASZORSZÁG ÁLTAL 2002. FEBRUÁR 20-ÁN, AZ UMBRIAI TÉRSÉGBEN BENYÚJTOTT PROGRAM, A KÖVETKEZŐKRE VONATKOZÓAN:
                        
                           Fosso de Monterivoso övezet: A Monterivoso folyó vízgyűjtő területe a Monterivoso forrásaitól a Ferentillo közelében lévő, áthághatatlan gátakig.
                     
                  
                        3.5
                     
                     
                        OLASZORSZÁG ÁLTAL 2003. DECEMBER 23-ÁN, A LOMBARDIAI TÉRSÉGBEN BENYÚJTOTT PROGRAM, A KÖVETKEZŐKRE VONATKOZÓAN:
                        
                                     
                                 
                                 
                                    
                                       Valle de torrente Venina övezet: A Venina folyónak a forrásoktól számított vízgyűjtő területe, illetve a következő térségek vízgyűjtő területei
                                    
                                                —
                                             
                                             
                                                Nyugat: Livrio-völgy,
                                             
                                          
                                                —
                                             
                                             
                                                Dél: Orobie Alpok a Publino Passtól a Redorta-csúcsig,
                                             
                                          
                                                —
                                             
                                             
                                                Kelet: Armisa és Armisola völgye.
                                             
                                          
                              
                  4.   FINNORSZÁG
            
                        4.1
                     
                     
                        FINNORSZÁG ÁLTAL 1995. MÁJUS 29-ÉN BENYÚJTOTT PROGRAM A KÖVETKEZŐKRE VONATKOZÓAN:
                        
                                    —
                                 
                                 
                                    FINNORSZÁG valamennyi kontinentális és partvidéki területe, kivéve:
                                    
                                                —
                                             
                                             
                                                Åland tartomány,
                                             
                                          
                                                —
                                             
                                             
                                                Pyhtää védőkörzet,
                                             
                                          
                                                —
                                             
                                             
                                                Uusikaupunki, Pyhäranta és Rauma helyhatóságok védőkörzete.
                                             
                                          
                              
                  
                        4.2
                     
                     
                        FINNORSZÁG ÁLTAL 1995. MÁJUS 29-ÉN BENYÚJTOTT, SPECIFIKUS BETEGSÉGFELSZÁMOLÁSI INTÉZKEDÉSEKET TARTALMAZÓ PROGRAM, AMELY A 2002. MÁRCIUS 27-I, A 2002. JÚNIUS 4-I, A 2003. MÁRCIUS 12-I, A 2003. JÚNIUS 12-I ÉS A 2003. OKTÓBER 20-I KELTEZÉSŰ LEVELEK ÚTJÁN KERÜLT MÓDOSÍTÁSRA, A KÖVETKEZŐKRE VONATKOZÓAN:
                        
                                    —
                                 
                                 
                                    Åland tartomány összterülete,
                                 
                              
                                    —
                                 
                                 
                                    A védőkörzet Pyhtää-ban,
                                 
                              
                                    —
                                 
                                 
                                    Uusikaupunki, Pyhäranta és Rauma helyhatóságok védőkörzete.
                                 
                              
                  5.   CIPRUS
            CIPRUS ÁLTAL 2004. ÁPRILIS 20-ÁN BENYÚJTOTT PROGRAMOK A KÖVETKEZŐRE VONATKOZÓAN:
            
                        —
                     
                     
                        Ciprus teljes területe.”
                     
                  
      
   
   
      II. MELLÉKLET
      
         
            „II. MELLÉKLET
            A VHS ÉS IHN HALBETEGSÉGEK KÖZÜL EGY VAGY TÖBB TEKINTETÉBEN A »NEM MENTES ÖVEZETBEN LÉVŐ MENTES HALGAZDASÁG« MINŐSÍTÉS MEGSZERZÉSE CÉLJÁBÓL BENYÚJTOTT PROGRAMOK
            1.   OLASZORSZÁG
            
                        1.1.
                     
                     
                        OLASZORSZÁG ÁLTAL 2000. MÁJUS 2-ÁN, A FRIULI VENEZIA GIULIA TÉRSÉGBEN BENYÚJTOTT PROGRAM, A KÖVETKEZŐKRE VONATKOZÓAN:
                        
                                     
                                 
                                 
                                    
                                       A Tagliamento folyó vízelvezető medencéjében található halgazdaságok:
                                    
                                    
                                                —
                                             
                                             
                                                Azienda Vidotti Giulio s.n.c., Sutrio.
                                             
                                          
                              
                  
                        1.2.
                     
                     
                        OLASZORSZÁG ÁLTAL 2003. DECEMBER 21-ÉN, A VENETÓI TÉRSÉGBEN BENYÚJTOTT PROGRAM, A KÖVETKEZŐKRE VONATKOZÓAN:
                        
                                     
                                 
                                 
                                    
                                       A halgazdaság:
                                    
                                    
                                                —
                                             
                                             
                                                Azienda agricola Bassan Antonio.
                                             
                                          
                              
                  
                        1.3.
                     
                     
                        OLASZORSZÁG ÁLTAL 2002. SZEPTEMBER 5-ÉN, A PIEMONTEI TÉRSÉGBEN BENYÚJTOTT PROGRAM, A KÖVETKEZŐKRE VONATKOZÓAN:
                        
                                     
                                 
                                 
                                    
                                       A halgazdaság:
                                    
                                    
                                                —
                                             
                                             
                                                Incubatoio ittico di valle – Loc Cascina Prelle – Traversella (TO).”